ফের শীত বাংলায়? বৃষ্টির পূর্বাভাস দিল হাওয়া অফিস

কলকাতা: ফের নিম্নমুখী পারদ। বাংলায় ফের শীত পড়ার সম্ভবনা (Winter Update West Bengal)। কলকাতা সহ রাজ্যের জেলাগুলিতে ২-৩ ডিগ্রি তাপমাত্রা কমতে পারে (Winter in Kolkata)। ফের জাঁকিয়ে শীতের মালুম পাবে বঙ্গবাসী। ইতিমধ্যেই কলকাতার তাপমাত্রা ২০ ডিগ্রির নীচে। বৃহস্পতিবার তাপমাত্রা থাকতে পারে ২২-এর আশেপাশে। রাজ্যের ২ জেলায় বৃষ্টির সম্ভবনা।

আগামী ২৪ ঘণ্টায় মধ্যবঙ্গের জেলাগুলিতে তাপমাত্রার বিশেষ হেরফের হবে না। তবে ২ দিন বাদে তাপমাত্রা কমতে পারে ২-৩ ডিগ্রি। আগামী ২৪ ঘণ্টায় উত্তরবঙ্গের জেলাগুলিতে তাপমাত্রার হেরফের হবে না। সর্বনিম্ন তাপমাত্রা ২-৩ ডিগ্রি কমতে পারে। ফের তাপমাত্রা বাড়ার সম্ভবনা।

আরও পড়ুন: নাবালিকা ধর্ষণ-খুনের জের, সিসিটিভিতে মুড়ল নিউটাউন

দুই জেলায় বৃষ্টির পূর্বাভাস

বৃহস্পতি ও শুক্রবার দার্জিলিং ও কালিম্পঙ দুই জেলায় হালকা বৃষ্টির সম্ভবনা। দার্জিলিং-এ তুষারপাতের সম্ভবনা।

কেমন থাকবে দুই বঙ্গের আবহাওয়া?

হাওয়া অফিস জানিয়েছে, ১৮ ফেব্রুয়ারি পর্যন্ত উওর ও দক্ষিণবঙ্গে শুষ্ক আবহাওয়া বজায় থাকবে।

কলকাতায় তাপমাত্রা কত?

আবহাওয়া দফতর জানিয়েছে, বৃহস্পতিবার শহরের সর্বোচ্চ তাপমাত্রা ২৯ ডিগ্রি সেলসিয়াসের কাছাকাছি থাকতে পারে। এদিন শহরের সর্বনিম্ন তাপমাত্রা ছিল ২২ ডিগ্রি সেলসিয়াস। শহরে আপেক্ষিক আর্দ্রতার পরিমাণ সর্বাধিক ৯৩ শতাংশ। নূন্যতম ৪৮ শতাংশ।